Homo habilis
Homo habilis (= "čovjek sposobni, vješti") je živio od prije oko 2,4-1.500.000 godina. H. habilis, prva vrsta roda Homo, evoluirao je u istočnoj i južnoj Africi u kasnom pliocenu ili početkom pleistocena, prije 2,5-2 milona godina, kada se udaljio od potporodice Australopithecinae. Najpoznatija nalazišta su Oldoway i Kobbi Fora, u dolini Rift, području "velikog Zemljinog rascjepa (pukotine). Pripadnici vrste H. habilis (popularno nazvani habiline) imali su manje kutnjake i veći mozak nego australopitecine. Obilježavajuća evolucijska novost mu je sposobnost izrade alata od kamena, tj. proizvodna oruđa za proizvodnju oruđa, a možda i životinjskih kostiju. To epohalno otkriće ga je i uvrstilo u pripadajući rod Homo, odnosno porodicu Hominidae. Odavno je poznato da i neki drugi primati, kao oruđe, upotrebljavaju različita prirodna pomagala, ali čovjek i njegovi preci iz roda Homo su jedini u: stanju da prave oruđa za proizvodnju oruđa u složenijim postupcim od instinktivnih i onih po modelu "pokušaj − greška". Pronalazač jednog od prvih poznatih hominida bio je Louis Leakey.